CELEX: 32012D0248
Language: mt
Date: 2012-05-07 00:00:00
Title: 2012/248/UE: Deċiżjoni ta’ Implimentazzjoni tal-Kummissjoni tas- 7 ta’ Mejju 2012 li temenda d-Deċiżjonijiet 2005/692/KE, 2005/734/KE, 2007/25/KE u 2009/494/KE fir-rigward tal-influwenza tat-tjur (notifikata bid-dokument numru C(2012) 2947)  Test b’relevanza għaż-ŻEE

9.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 123/42
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-7 ta’ Mejju 2012
   li temenda d-Deċiżjonijiet 2005/692/KE, 2005/734/KE, 2007/25/KE u 2009/494/KE fir-rigward tal-influwenza tat-tjur
   (notifikata bid-dokument numru C(2012) 2947)
   (Test b’relevanza għaż-ŻEE)
   (2012/248/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju u żootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), u b’mod partikolari l-Artikolu 18(7) tagħha,
   Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3), u b’mod partikolari l-Artikolu 22(6) tagħha,
   Wara li kkunsidrat ir-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 dwar il-ħtiġiet rigward is-saħħa tal-annimali li japplikaw għall-moviment mhux kummerċjali tal-pets u li jemenda d-Direttiva tal-Kunsill 92/65/KEE (4), u b’mod partikolari l-Artikolu 18 tiegħu,
   Billi:
   
               (1)
            
            
               Il-Kummissjoni adottat għadd ta’ miżuri ta’ protezzjoni marbuta mal-influwenza tat-tjur wara t-tifqigħat ta’ din il-marda fix-xlokk tal-Asja li bdew f’nofs l-2003 u li ġew ikkawżati mill-virus b’patoġeniċità għolja tal-influwenza tat-tjur tas-sottotip H5N1.
            
         
               (2)
            
            
               Dawk il-miżuri huma stabbiliti, partikolarment, fid-Deċiżjoni tal-Kummissjoni 2005/692/KE tas-6 ta’ Ottubru 2005 li tikkonċerna ċerti miżuri ta’ protezzjoni fir-rigward tal-influwenza tat-tjur f’bosta pajjiżi terzi (5), id-Deċiżjoni tal-Kummissjoni 2005/734/KE tad-19 ta’ Ottubru 2005 li tistabbilixxi miżuri ta’ bijosigurtà sabiex jitnaqqas ir-riskju ta’ trażmissjoni tal-influwenza tat-tjur b’patoġeniċità għolja kkawżata mis-sottotip H5N1 tal-virus A tal-Influwenza minn għasafar slavaġ fl-ambjent naturali tagħhom għal tjur tal-irziezet u għasafar oħra mrobbija mill-bniedem u li tipprevedi sistema ta’ ditezzjoni minn kmieni f’żoni b’riskju partikolari (6), id-Deċiżjoni tal-Kummissjoni 2007/25/KE tat-22 ta’ Diċembru 2006 fir-rigward ta’ ċerti miżuri ta’ ħarsien relatati mal-influwenza tat-tjur li għandha patoġeniċità għolja u l-movimenti ta’ għasafar domestiċi li huma akkumpanjati mis-sid tagħhom fil-Komunità (7) u d-Deċiżjoni tal-Kummissjoni 2009/494/KE tal-25 ta’ Ġunju 2009 li tikkonċerna ċerti miżuri ta’ ħarsien marbuta mal-influwenza tat-tjur b’patoġeniċità għolja tas-sottotip H5N1 fil-Kroazja u l-Isvizzera (8).
            
         
               (3)
            
            
               Il-miżuri stipulati f’dawk id-Deċiżjonijiet japplikaw sat-30 ta’ Ġunju 2012. Madankollu, tifqigħat tal-influwenza tat-tjur b’patoġeniċità għolja tas-sottotip H5N1 f’għasafar slavaġ u fit-tjur baqgħu jfaqqgħu f’pajjiżi terzi u b’hekk ipoġġu wkoll f’riskju s-saħħa tal-annimali u tal-bniedem ġewwa l-Unjoni.
            
         
               (4)
            
            
               Minħabba s-sitwazzjoni epidemjoloġika fir-rigward tal-influwenza tat-tjur, huwa xieraq li r-riskji li jirriżultaw mill-importazzjonijiet tat-tjur, tal-prodotti tat-tjur, tal-għasafar domestiċi u prodotti oħra koperti minn dawk id-Deċiżjonijiet, jibqgħu jiġu limitati, kif ukoll sabiex jinżammu l-miżuri tal-bijosigurtà, is-sistemi ta’ skoperta bikrija u ċerti miżuri ta’ protezzjoni fir-rigward ta’ influwenza tat-tjur b’patoġeniċità għolja tas-sottotip H5N1.
            
         
               (5)
            
            
               Għaldaqstant, il-perjodu ta’ applikazzjoni tad-Deċiżjonijiet 2005/692/KE, 2005/734/KE, 2007/25/KE u 2009/494/KE għandu jiġi estiż sal-31 ta’ Diċembru 2013.
            
         
               (6)
            
            
               Fl-2004, ġew skoperti tifqigħat ta’ influwenza tat-tjur b’patoġeniċità għolja fit-Tajlandja. Għaldaqstant, miżuri ta’ protezzjoni dwar l-importazzjoni ta’ ċerti prodotti li joriġinaw minn tjur u għasafar mit-Tajlandja ġew adottati mill-Kummissjoni.
            
         
               (7)
            
            
               Għaldaqstant, l-Artikolu 1 tad-Deċiżjoni 2005/692/KE jipprevedi li l-Istati Membri għandhom jissospendu l-importazzjoni mit-Tajlandja ta’ ċerti prodotti inkluż laħam tat-tjur, għasafar tal-irziezet li ma jtirux u għasafar slavaġ tal-kaċċa, u bajd.
            
         
               (8)
            
            
               It-Tajlandja implimentat politika rigoruża ta’ qerda sabiex teqred l-influwenza tat-tjur b’patoġenoċità għolja mit-territorju tagħha. L-aħħar tifqigħa ta’ dik il-marda ġiet irrappurtata f’Novembru 2008 u t-Tajlandja ddikjarat lilha nnifisha ħielsa mill-influwenza tat-tjur b’patoġeniċità għolja b’effett mill-11 ta’ Frar 2009.
            
         
               (9)
            
            
               Esperti tal-Kummissjoni wettqu bosta missjonijiet ta’ spezzjoni ġewwa t-Tajlandja sabiex jevalwaw is-sitwazzjoni tas-saħħa tal-annimali u s-sistemi tal-kontroll tal-mard fis-seħħ f’dak il-pajjiż terz. Il-konklużjoni li ħarġet mill-aħħar missjoni fit-Tajlandja hija li s-sistema ġenerali tagħti biżżejjed garanziji li l-prodotti kkonċernati jissodisfaw r-rekwiżiti rilevanti tal-Unjoni.
            
         
               (10)
            
            
               Fid-dawl tas-sitwazzjoni favorevoli tas-saħħa tal-annimali, b’mod partikolari fir-rigward tal-kontroll tal-influwenza tat-tjur b’patoġeniċità għolja fit-tjur u l-garanziji li pprovdiet it-Tajlandja, is-sospensjoni tal-importazzjonijiet prevista fl-Artikolu 1 tad-Deċiżjoni 2005/692/KE ma għandhomx jibqgħu japplikaw.
            
         
               (11)
            
            
               Għaldaqstant, id-Deċiżjonijiet 2005/692/KE, 2005/734/KE, 2007/25/KE u 2009/494/KE għandhom jiġu emendati skont dan.
            
         
               (12)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2005/692/KE għandha tiġi emendata kif ġej:
   
               1.
            
            
               L-Artikolu 1 jitħassar.
            
         
               2.
            
            
               Fl-Artikolu 7, id-data “30 ta’ Ġunju 2012” tinbidel bid-data “31 ta’ Diċembru 2013”.
            
         Artikolu 2
   Fl-Artikolu 4 tad-Deċiżjoni 2005/734/KE, id-data “30 ta’ Ġunju 2012” tinbidel bid-data “31 ta’ Diċembru 2013”.
   Artikolu 3
   Fl-Artikolu 6 tad-Deċiżjoni 2007/25/KE, id-data “30 ta’ Ġunju 2012” tinbidel bid-data “31 ta’ Diċembru 2013”.
   Artikolu 4
   Fl-Artikolu 3 tad-Deċiżjoni 2009/494/KE, id-data “30 ta’ Ġunju 2012” tinbidel bid-data “31 ta’ Diċembru 2013”.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta’ Mejju 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29.
   
      (2)  ĠU L 268, 24.9.1991, p. 56.
   
      (3)  ĠU L 24, 30.1.1998, p. 9.
   
      (4)  ĠU L 146, 13.6.2003, p. 1.
   
      (5)  ĠU L 263, 8.10.2005, p. 20.
   
      (6)  ĠU L 274, 20.10.2005, p. 105.
   
      (7)  ĠU L 8, 13.1.2007, p. 29.
   
      (8)  ĠU L 166, 27.6.2009, p. 74.